Стефан Фурнаджиев
От хиляди хороводци…

chitanka.info

От хиляди хороводци

се помни един.

От всички гайдари

ще остане един.

Много сватби има,

но моята е първа:

куршумите пеят,

ками връх за връх връзват,

ятаганите свирят.

Ситна ръченице,

клетво моя!

Бий с десния,

удряй в ляво!

А кладенецът —

око човешко —

гледа небето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.